Държавен вестник, бр. 90, 2021 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  90
3. В т. 9 след думите „други визуални 
елементи (чатбот)“ се поставя запетая и се 
добавя „форми за безплатни разговори чрез 
интернет“.
4. В т. 12, в наименованието думата „аку-
тална“ се заменя с „актуална“.
5. Създават се т. 19 и 20:
„19. Стандарт за запазване на дата и час 
за посещение в ЦАО:
Администрацията осигурява възможност за 
предварително запазване от потребителите на 
дата и час за посещение в ЦАО чрез телефон 
или електронна поща и за предоставяне на 
административно обслужване в запазените 
дата и час за посещение.
20. Стандарт за единен телефонен номер 
за комуникация за предоставяне на админис- 
тративно обслужване:
Администрацията осигурява възможност за 
единен телефонен номер за комуникация за 
предоставяне на административно обслужване.“
Преходни и заключителни разпоредби
§ 12. В Наредбата за Административния 
регистър, приета с Постановление № 14 на 
Министерския съвет от 2016 г. (обн., ДВ, бр. 8; 
изм. и доп., бр. 5 от 2017 г., бр. 56 от 2019 г. 
и бр. 9 от 2020 г.), в чл. 25, ал. 1 се правят 
следните изменения и допълнения:
1. Точка 4 се изменя така:
„4. Информация за Центъра за администра-
тивно обслужване (ЦАО) и/или звената, които 
контактуват с потребителите и предоставят 
административно обслужване:
а) адрес и работно време;
б) електронен адрес за комуникация с 
потребителите;
в) телефони за комуникация с потреби-
телите;
г) обозначение дали обявените телефони 
са стационарни или мобилни, безплатни или 
платени, като се посочват и съответните тари-
фи, с изключение на тарифите на телефонните 
разговори в дипломатическите и консулските 
представителства на Република България.“
2. В т. 5 пред думата „процедурата“ се 
добавя „срокът и“.
3. В т. 10 накрая се поставя запетая и се 
добавя „включително възможността за из-
вършване на картови плащания“.
§ 13. Постановлението влиза в сила от 
1 април 2022 г., с изключение на § 8 и 9, които 
влизат в сила от 1 януари 2023 г.
Министър-председател:  
Стефан Янев
Главен секретар на Министерския съвет:  
Красимир Божанов
6299
ПОСТАНОВЛЕНИЕ № 355 
ОТ 26 ОКТОМВРИ 2021 Г.
за одобряване на допълнителни разходи по 
бюджета на Министерството на енергети-
ката за 2021 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в размер до 450 000 000 лв. по бюджета на 
Министерството на енергетиката за 2021 г. 
за изпълнение на Програма за компенсиране 
на небитови крайни клиенти на електриче-
ска енергия.
(2) Средствата по ал. 1 да се осигурят за 
сметка на безвъзмездно постъпили средства 
по централния бюджет за 2021 г.
Чл. 2. (1) Със сумата по чл. 1, ал. 1 да 
се увеличат разходите по бюджета на Ми-
нистерството на енергетиката за 2021 г. по 
„Политика в областта на устойчивото и 
конкурентноспособно енергийно развитие“, 
бюджетна програма „Ефективно функци- 
ониране на енергийните предприятия, ин-
фраструктура и пазари“.
(2) Със сумата по чл. 1, ал. 1 да се увеличат 
показателите по чл. 20, ал. 3 от Закона за 
държавния бюджет на Република България 
за 2021 г.
(3) Създава се администриран разходен 
параграф по бюджета на Министерството на 
енергетиката за 2021 г. „Субсидии за ком-
пенсиране на небитови крайни клиенти на 
електрическа енергия“.
Чл. 3. Министърът на енергетиката да 
извърши съответните промени по бюджета 
на Министерството на енергетиката за 2021 г. 
и да уведоми министъра на финансите.
Чл. 4. Министърът на финансите да извър-
ши произтичащите от чл. 1, ал. 1 промени 
по централния бюджет за 2021 г. 
Заключителни разпоредби
§ 1. Постановлението се приема на осно-
вание чл. 109, ал. 3 във връзка с чл. 26, ал. 7 
от Закона за публичните финанси и чл. 76, 
ал. 1 от Закона за държавния бюджет на 
Република България за 2021 г.
§ 2. Изпълнението на постановлението 
се възлага на министъра на енергетиката.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Стефан Янев
Главен секретар на Министерския съвет: 
Красимир Божанов
6361